**Tézy na štátne záverečné skúšky z dejín**

**(platné od akademického roku 2015/2016)**

**Bc. štúdium UAP – história v kombinácii**

**1.** **História a dejepis**

[*Tézy:* História ako súčasť nášho života – Región a ochrana kultúrneho dedičstva – Slovenské pamiatky v zozname UNESCO – História ako veda a školský predmet – Chápanie historického času a priestoru – Chronologické, vecné a územné členenie dejín – Fázy historikovej práce – Metódy historického skúmania – Pomocné historické vedy – Historické pramene – Rôzne podoby vecnej a umeleckej historickej literatúry – Významní predstavitelia európskej a slovenskej historiografie]

**2. Slovania v strednej Európe**

[*Tézy:* Sťahovanie národov a Slovania v Karpatskej kotline v 6. až 8. storočí – Avari – Pramene k dejinám Slovanov na našom území – Hradiská a veľmožské dvorce – Panovníci – Veľká Morava a byzantská misia – Dolnopanónske kniežatstvo (Blatnograd) – Svätoplukova ríša – Každodenný život našich predkov – Zánik Veľkej Moravy – „Druhý život“ tzv. veľkomoravského a cyrilometodského dedičstva]

**3. Slovensko ako súčasť Uhorského kráľovstva za vlády Arpádovcov**

[*Tézy:* Vznik uhorského štátu – Ponaučenia kráľa Štefana synovi Imrichovi – Začleňovanie územia dnešného Slovenska do uhorského štátu – Formovanie správneho systému a politický vývoj za vlády Arpádovcov – Nitrianske údelné kniežatstvo – Zlatá bula Ondreja II. – Mongolsko-tatárska invázia a jej dôsledky na zmeny spoločenskej štruktúry v stredovekom Uhorsku – Belo IV. – Mestská a vidiecka spoločnosť]

**4. Slovensko v uhorskom štáte v období vrcholného stredoveku**

[*Tézy:* Vláda oligarchov a Matúš Čák Trenčiansky – Politický vývoj a rozkvet Uhorska za vlády Anjouovcov – Vzťah Uhorska k Českému a Poľskému kráľovstvu – Privilegium pro Slavis – Politicko-spoločenský vývoj v Uhorsku a postavenie Slovenska za vlády Žigmunda Luxemburského – Husitské vpády – Pramene k dejinám stredovekého Uhorska]

**5. Slovensko v uhorskom štáte v období neskorého stredoveku**

[*Tézy:* Politicko-spoločenský vývoj a Slovensko po smrti Žigmunda – Ján Huňady, jiskrovci, bratríci – Vláda Mateja Korvína – Jagelovci a Uhorsko – Charakter a význam sociálnych povstaní v stredovekom Uhorsku (sedliacke, banícke) – Kultúra uhorského stredoveku – Etnický obraz stredovekého Uhorska]

**6. Včasnostredoveká Európa**

[*Tézy:* Zánik Západorímskej ríše a vznik barbarských kráľovstiev – Antické rímske tradície v európskom stredoveku – Politické, sociálne a hospodárske kontúry vývoja Franskej ríše – Osobnosť Karola Veľkého – Stredná Európa medzi Franskou a Byzantskou ríšou – Kontakty a konflikty s islamským svetom]

**7. Fenomény stredovekého sveta**

[*Tézy:* Feudálna spoločnosť, jej štruktúry a premeny – Stredoveký človek a jeho každodenný život – Svetská vs. cirkevná moc – Kláštory – Svet rytierov a katedrál – Stredoveké mestá – Kultúra kresťanského Západu a Východu – Veľká schizma – Spoločné a rozdielne znaky kresťanstva a islamu – Postavenie židovského obyvateľstva v stredovekej Európe – Krajiny západnej a južnej Európy na ceste k centralizovaným monarchiám]

**8. Počiatok nového veku – humanizmus a renesancia, reformácia a katolícka reforma**

[*Tézy:* Ideové zdroje humanizmu a renesancie – Vzdelanosť a umenie v Európe 15. a 16. storočia – Objavy, ktoré menili svet (kníhtlač, zámorské objavy, zavedenie artilérie do výzbroje armád) – Reformácia a vývin protestantizmu – Katolícka reforma – Významné udalosti európskej politiky na prelome 15. a 16. storočia]

**9. Uhorsko v ranom novoveku**

[*Tézy:* Zápas Ferdinanda I. Habsburského s Jánom Zápoľským o uhorský trón – Rozdelenie Uhorska – Turecký svet v Uhorsku – Dôsledky osmanskej prítomnosti – Podoby reformácie a protireformácie v Uhorsku – Stavovské povstania: príčiny, priebeh, dôsledky – Význam Satmárskeho (Satumarského) mieru]

**10. Uhorsko vo veku baroka a osvietenstva**

[*Tézy:* Reformný absolutizmus Márie Terézie a Jozefa II. – Zmeny etnického obrazu Uhorska a Slovenska na začiatku novoveku – Sociálna štruktúra ranonovovekej uhorskej spoločnosti – Základná charakteristika hospodárstva, kultúry a vzdelanosti v ranonovovekom Uhorsku – Človek osvietenstva – Habsburgovci v európskej politike]

**11. Vojna za nezávislosť v Severnej Amerike a Veľká francúzska revolúcia**

[*Tézy:* Osídľovanie Severnej Ameriky európskymi kolonistami – Tzv. francúzsko-indiánske vojny proti Angličanom – Deklarácia nezávislosti – Vojna za nezávislosť – Vznik USA (tri zložky riadenia a spravovania štátu), Deklarácia nezávislosti – Veľká francúzska revolúcia (etapy, priebeh, pozitíva a negatíva) – Deklarácia práv človeka a občana – Dôsledky oboch revolučných udalostí pre Európu]

**12. Európa od napoleonských vojen po revolučné roky 1848 – 1849**

[*Tézy:* Francúzske cisárstvo a dôsledky napoleonských vojen pre Európu – Viedenský kongres – „Koncert veľmocí“ – Svätá aliancia – Konzervativizmus vs. liberalizmus – Nacionalizmus a národné hnutia – Priemyselná revolúcia a jej vplyv na spoločnosť – Kapitalizmus a socializmus – Vlna revolúcií v Európe 1848-1849, význam a výsledky]

**13. Európa v druhej polovici 19. a na začiatku 20. storočia**

[*Tézy:* Krymská vojna a jej dôsledky pre Rusko a Osmanskú ríšu – Spriemyselňovanie Európy a vzostup západoeurópskych štátov – Zjednotenie Nemecka a Talianska – Kolonializmus – Vznik blokov – Situácia na Balkáne v 2. polovici 19. storočia – Príčiny a priebeh balkánskej krízy (1876-1878) – 1. a 2. balkánska vojna – Zmeny v spoločnosti, zmeny v mentalite ľudí, sekularizácia]

**14. Slovenský národný vývin v prvej polovici 19. storočia**

[*Tézy:* Charakteristika, periodizácia, osobnosti, smery, program, politika a hlavné historické udalosti, ich význam a dôsledky – Špecifiká slovenského vývinu: historické, sociálne, politické – Nositelia a predstavitelia národného hnutia, charakter osvietenskej, kollárovsko-hamuljakovskej a štúrovskej generácie – Maďarská politika a národná emancipácia Slovákov – Revolučné roky 1848-1849 na Slovensku]

**15. Slovenské národnoemancipačné hnutie po revolúcii a v období dualizmu**

[*Tézy:* Aktivizácia politických síl a národných hnutí – Memorandum národa slovenského, vznik Matice slovenskej, Stará a Nová škola – Rakúsko-maďarské vyrovnanie a jeho dôsledky pre Slovákov, na slovenskú politiku a spoločnosť – Maďarizácia – Česko-slovenské vzťahy – Veda, umenie, kultúra na Slovensku v 19. storočí – Modernizácia Uhorska a migračné procesy]

**16. Ruské revolúcie a občianska vojna**

[*Tézy:* Kríza samoderžavia – Rusko-japonská vojna – Rusko počas 1. svetovej vojny – Vznik boľševizmu (protagonisti) – Prvá a druhá ruská revolúcia –– Boľševický prevrat v Petrohrade a nastolenie komunistickej diktatúry v Rusku – Vojnový komunizmus – ČEKA – Červený a biely teror – Československé légie v občianskej vojne v Rusku – Príčiny víťazstva boľševikov v občianskej vojne]

**17. Prvá svetová vojna**

[*Tézy:* Formovanie vojensko-politických zoskupení v Európe – Rozloženie síl pred 1. svetovou vojnou – Príčiny, priebeh, výsledky a dôsledky 1. svetového vojnového konfliktu – Život v zákopoch a v zázemí – Veda a technika v kontexte „veľkej vojny“ – Vojnové zločiny a prvá genocída 20. storočia – Nové geopolitické usporiadanie sveta a vznik versaillesko-washingtonskej sústavy]

**18. Radikálne ideológie a hnutia – komparácia ich historického vývoja a etablovania v totalitných systémoch**

[*Tézy:* Kríza parlamentných demokracií v Európe – Vznik fašizmu a nacizmu – Nastolenie a vývoj totalitných diktatúr v Rusku (Sovietskom zväze), Taliansku, Nemecku a ďalších krajinách – Komparácia „vodcov“ – Vzájomné vzťahy, spoločné a zvláštne znaky, odlišnosti – Autoritatívny a totalitný štát – Kultúrna politika v totalitných režimoch]

**19. Slovensko v Československu v rokoch 1918 – 1938**

[*Tézy:* Slovensko a Slováci v prvej svetovej vojne – Zahraničný a domáci odboj počas 1. svetovej vojny – Prvé roky v československom štáte 1918-1920 – Zahraničná politika a postavenie prvej ČSR – Politicko-správny systém a vnútropolitický vývoj – Národnostné menšiny – „Slovenská otázka“ a jej riešenie – Hlavné politické prúdy Slovákov v ČSR – Vývoj hospodárstva a sociálna otázka – Kultúrna emancipácia Slovákov – Slováci v zahraničí (enklávy, vysťahovalectvo)]

**20. Druhá svetová vojna a nové geopolitické usporiadanie sveta**

[*Tézy:* Vzťah veľmocí a ich postoj k jednotlivým mierovým zmluvám a medzivojnovému status quo – Zhrnutie a charakteristika skutočností, ktoré predurčili vývoj k 2. svetovej vojne – Pakt Molotov-Ribbentrop – Prehľad priebehu vojny v Európe, Afrike, Ázii a Oceánii – Problematika kolaborácie a odboja – Holokaust a iné vojnové zločiny – Geopolitické ambície veľmocí v období vojny a povojnové geopolitické zmeny]

**21. Politicko-spoločenské a hospodárske pomery na Slovensku v rokoch 1938 – 1945**

[*Tézy:* Kríza česko-slovenského štátu 1938-1939 – Vyhlásenie Slovenského štátu – Základné údaje o prvej SR, periodizácia, historické medzníky, zahraničnopolitické postavenie 1. SR – Hospodárska realita a každodenný život – Predstavitelia režimu – Slováci na bojiskách 2. svetovej vojny – Tragédia židovského obyvateľstva – Protifašistický odboj – Priebeh a význam SNP – 1. Slovenská republika po 30. októbri 1944 – Oslobodenie a zánik 1. SR]

**22. Studená vojna**

[*Tézy:* Príčiny vzniku, prejavy, dôsledky pre medzinárodné vzťahy – Krízy a „horúce konflikty“ studenej vojny – Vojensko-politické zoskupenia – „Tretí svet“ a jeho problémy – Rozpad koloniálneho systému – Hnutie nezúčastnených – Arabsko-izraelský konflikt – Veda a technika v kontexte studenej vojny – Koniec studenej vojny v rokoch 1989-1991 – Rozpad sovietskeho bloku, koniec totalitných režimov v strednej a juhovýchodnej Európe]

**23. Nástup a charakteristika komunistického totalitného systému v Československu v rokoch 1948 – 1968**

[*Tézy:* Povojnové Slovensko (1945-1948), stratégia a taktika KSČ v zápase o mocenskú samovládu – Víťazstvo KSČ 25. februára 1948, dôsledky komunistického prevratu – Ovládnutie zákonodarnej, výkonnej a súdnej moci monopolom KSČ – Sovietizácia štátu – Komunistický model industrializácie a modernizácie – Represívna politika v 50. rokoch, masová nezákonnosť, politické procesy – „Odmäk“ po roku 1956 – Ústava z roku 1960 – „Slovenská otázka“ – Liberalizácia v 60. rokoch – Pražská jar 1968]

**24. Realita komunistického režimu v Československu v rokoch 1969 – 1989 a jeho pád**

[*Tézy:* Normalizačný proces a jeho prejavy – „Oklieštená“ federalizácia – Predstavitelia politického a verejného života – Vzťah režimu k cirkvám – Disidentské hnutia a emigrácia – Charta 77 – Hospodárstvo – Kultúra a každodenný život počas „veku nehybnosti“ –– Zahraničná politika Československej socialistickej republiky – Príčiny rozkladu systému a pád totalitného režimu]

**25. Európa v bipolárnom svete po 2. svetovej vojne**

[*Tézy:* Príčiny integračných procesov v Západnej a Východnej Európe – Vznik Rady Európy, Európskeho spoločenstva uhlia a ocele (Montánnej únie), Európskeho obranného spoločenstva, EHS, Európskeho spoločenstva pre atómovú energiu – Vznik sovietskeho bloku a RVHP – Vojenské pakty: NATO a Varšavská zmluva – Konferencia o bezpečnosti a spolupráci v Európe – Prehlbovanie západoeurópskej integrácie – Cesta k Európskej únii – Mocenské a politické príčiny euroatlantickej hospodárskej a vojenskej spolupráce – Význam európskej integrácie pre Slovensko a susedné krajiny po páde komunistických režimov]